Diari Oficial de la Generalitat Valenciana


Sumari del DOGV 4474, del 04-04-2003 (2003/3227)

Informació pública de les bases que han de regir en la convocatòria per a cobrir en propietat una plaça d'administratiu d'administració general vacant en la plantilla de personal i inclosa en l'oferta d'ocupació pública de 2002, mitjançant el sistema de concurs oposició per promoció interna.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4474

Data del DOGV
:   04-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3227


Data del document
:   07-03-2003

Organisme emissor
:   Ajuntament de Godella

Tipus de document
:   Convocatòria

Descriptors 

:   * Godella
    * concurs administratiu
    * administració local
    * professió administrativa

Informació pública de les bases que han de regir en la convocatòria per a cobrir en propietat una plaça d'administratiu d'administració general vacant en la plantilla de personal i inclosa en l'oferta d'ocupació pública de 2002, mitjançant el sistema de concurs oposició per promoció interna. [2003/M3227]
  
Primera. Objecte de la convocatòria
  
1. La present convocatòria té per objecte regular l'ingrés en l'escala d'administració general, subescala administrativa, grup C, d'una plaça, mitjançant el sistema de concurs oposició per promoció interna, inclosa en l'oferta d'ocupació pública de 2002.
  
2. Les presents bases es publicaran íntegres en el Butlletí Oficial de la Província de València (BOP) i, en extracte, en el Diari Oficial de la Generalitat Valenciana.
  
3. L'anunci de la convocatòria i l'extracte d'estes bases es publicarà en el Boletín Oficial del Estado.
  
 Els successius anuncis es publicaran únicament en el BOP i al tauler d'edictes de l'Ajuntament de Godella.
  
Segona. Requisits dels aspirants
  
1. Els aspirants hauran de reunir els següents requisits:
  
a) Ser funcionaris de carrera de l'Ajuntament de Godella i estar integrats en el grup D dels de l'article 25 de la Llei 30/1984, de 2 d'agost, de Mesures per a la Reforma de la Funció Pública, pertanyents a l'escala d'administració general, subescala auxiliar, i tindre una antiguitat d'almenys dos anys en esta.
  
b) Estar en possessió del títol de Batxiller, Formació Professional de segon grau o equivalent, o haver superat les proves d'accés a la universitat per a majors de 25 anys, o tindre una antiguitat de 10 anys en el grup D.
  
c) Comprometre's en cas d'obtindre la plaça a jurar o prometre per la seua consciència i honor a complir fidelment les obligacions del càrrec amb lleialtat al rei, guardant i fent guardar la Constitució com a norma fonamental de l'estat (Reial Decret 707/1979, de 5 d'abril).
  
2. El compliment de tots els requisits exigits s'entendrà referit al dia en què concloga el termini de presentació d'instàncies.
  
Tercera. De les instàncies
  
1. Les instàncies sol·licitant prendre part en les presents proves selectives es dirigiran a l'alcalde president de l'Ajuntament de Godella. S'hi adjuntaran els documents (originals o compulsats) acreditatius dels mèrits al·legats.
  
2. La presentació d'instàncies haurà d'efectuar-se en el Registre General de l'Ajuntament de Godella, o per qualsevol de les formes establides en l'article 38 dels de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, durant el termini de 20 dies naturals, comptats a partir del següent al de la publicació d'esta convocatòria en el Boletín Oficial del Estado.
  
3. Els drets d'examen es fixen en 30 euros.
  
4. Els drets d'examen només seran tornats als qui no siguen admesos al procediment selectiu per falta d'algun dels requisits exigits per a prendre-hi part.
  
Quarta. De l'admissió dels aspirants
  
1. Per a ser admesos a les proves selectives, bastarà que els aspirants manifesten en les seues instàncies reunir totes i cada una de les condicions exigides referides a la data d'expiració del termini de presentació d'instàncies i haver pagat els drets d'examen.
  
2. Finalitzat aquell, per resolució d'Alcaldia s'aprovarà la llista d'aspirants admesos i exclosos, que es farà pública mitjançant la seua inserció en el BOP i en al tauler d'edictes de l'Ajuntament, concedint-se un termini de 10 dies per a esmena d'errors.
  
 Així mateix, en el dit termini es podrà presentar qualsevol reclamació pertinent pels interessats.
  
3. Les reclamacions, si n'hi ha, seran acceptades o rebutjades en la resolució que aprova la llista definitiva, que també es farà pública. No obstant això i en el cas que no es presenten reclamacions, la llista provisional d'aspirants admesos i exclosos s'entendrà elevada a definitiva automàticament.
  
4. Els errors de fet podran esmenar-se en qualsevol moment d'ofici o a instància dels interessats.
  
Cinquena. Dels altres tràmits previs a la celebració de les proves i del tribunal qualificador
  
1. En la mateixa resolució en què s'aprove la llista d'aspirants admesos i exclosos, es fixaran el lloc, la data i l'hora de celebració del primer exercici de la fase d'oposició.
  
2. De conformitat amb el que disposa la legislació vigent, el tribunal es constituirà de la següent forma, actuant tots els seus membres amb veu i vot:
  
a) President: el de la corporació o regidor en qui delegue.
  
b) Secretari: el de la corporació o funcionari en qui delegue.
  
c) Vocals:
  
- Un representant de l'administració del Govern Valencià designat per la Direcció General d'Administració Territorial de la Conselleria de Justícia i Administració Territorial de la Generalitat Valenciana.
  
- Un funcionari de la mateixa escala i d'un grup igual o superior al del lloc convocat designat pel president de la corporació.
  
- Un funcionari de carrera designat pels delegats de Personal, en representació del personal.
  
La designació dels membres del tribunal inclourà la dels seus respectius suplents i es farà pública, al costat de la llista definitiva d'admesos i exclosos, mitjançant anunci en el BOP i al tauler d'edictes a efectes de poder promoure's la recusació establida en l'article 29 de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que comprén l'article 28 del mateix text legal.
  
 Igualment, els qui incórreguen en causa d'abstenció hauran de comunicar-ho a l'autoritat que els haja designat.
  
3. El tribunal no podrà constituir-se sense l'assistència, com a mínim, de la meitat dels seus membres titulars o suplents indistintament.
  
4. Als efectes del que disposa el Reial Decret 462/2002, 24 de maig, el tribunal que actua en esta prova selectiva pertanyerà al grup segon de les indicades en aquell, tant respecte de les assistències dels membres del tribunal com dels seus assessors i col·laboradors.
  
Sisena. Del calendari de les proves i orde d'actuació
  
1. Conforme al que indica l'apartat primer de la base cinquena, el calendari de celebració de proves es farà públic junt amb la llista d'aspirants admesos i exclosos.
  
2. Una vegada començades les proves selectives, els següents anuncis es publicaran únicament al tauler d'edictes de l'Ajuntament i als locals on s'hagen celebrat les anteriors proves.
  
 Estos anuncis hauran de publicar-se com a mínim amb 12 hores d'antelació quan es tracte del mateix exercici i de 48 quan es tracte d'un nou exercici.
  
3. L'orde d'intervenció dels aspirants en aquells exercicis que no es puguen realitzar conjuntament serà l'alfabètic, començant per l'aspirant el primer cognom del qual comence per la lletra que es determine per resolució de la Direcció General d'Administració Pública de la Conselleria de Justícia i Administracions Públiques per a l'exercici corresponent.
  
4. Els aspirants seran convocats per a cada exercici en crida única. Els aspirants quedaran decaiguts en el seu dret quan no es personen als llocs de celebració de les proves o per inassistència a estes, encara que es dega a causes justificades.
  
Tractant-se de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta del personal.
  
5. El tribunal podrà sol·licitar als aspirants en qualsevol moment que acrediten la seua personalitat, i amb tal fi hauran d'anar proveïts del document nacional d'identitat.
  
Setena. Del contingut del procediment selectiu
  
1. De la fase d'oposició.
  
Es compon dels següents exercicis obligatoris i eliminatoris:
  
1. Desenvolupar per escrit dos dels tres temes elegits a l'atzar d'entre els que figuren en l'annex I d'estes bases.
  
 Per a la realització d'este exercici es disposarà d'un temps màxim de dues hores. Els aspirants no podran fer ús del programa ni de cap altre material.
  
Este exercici serà llegit per cada opositor davant del tribunal. Finalitzada la lectura, el tribunal disposarà d'àmplia discreció per a formular preguntes sobre les qüestions que se susciten en relació amb cadascun d'estos temes.
  
Es valorarà el nivell de coneixements, la capacitat de relació i síntesi, la claredat d'idees i l'expressió escrita i oral.
  
La puntuació d'este exercici serà de 0 a 10 punts en cadascun dels dos temes i per a superar-lo s'haurà d'obtindre's un mínim de 5 punts en cadascun d'ells.
  
2. Resolució d'un o dos supòsits pràctics proposats pel tribunal.
  
 Per a la realització d'este exercici es disposarà d'un temps a determinar pel tribunal. Per al desenvolupament d'esta prova, els aspirants podran fer ús de texts legals.
  
La puntuació d'este exercici serà de 0 a 10 punts en cadascun dels supòsits pràctics que es plantegen i per a superar-lo s'haurà d'obtindre's un mínim de 5 punts en cadascun d'ells.
  
2. De la fase de concurs:
  
Només es procedirà a puntuar els mèrits en la fase de concurs als aspirants que hagen aprovat cadascun dels exercicis de la fase d'oposició. El tribunal valorarà els mèrits al·legats pels opositors d'acord amb el següent barem:
  
2.1. Per experiència professional:
  
2.1.1. Per treballs realitzats en l'administració local en les escales d'administració general o especial, a raó de 0,2 punts per any complet de servici.
  
2.1.2. Per treballs realitzats en qualsevol administració pública en les escales d'administració general o especial, a raó de 0,1 punts per any complet de servici.
  
A estos efectes, també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement de Servicis Previs en l'Administració Pública.
  
No es computaran servicis que hagen sigut prestats simultàniament amb altres ja al·legats.
  
2.2. Coneixement de valencià (fins a un màxim de 3 punts):
  
El coneixement del valencià es valorarà fins a un màxim de 3 punts sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, d'acord amb la següent escala general:
  
- Coneixement oral: 0,25 punts.
  
- Grau elemental: 0,50 punts.
  
- Grau mitjà: 1 punt.
  
- Grau superior: 2 punts.
  
La suma total dels punts obtinguts en cadascun dels apartats indicats en la fase de concurs, amb independència dels seus límits parcials, no podrà superar els 12 punts.
  
Huitena. De la relació d'aprovats, proposta i presentació de documents
  
1. Finalitzada la fase d'oposició i sumada la puntuació obtinguda per cadascun dels aspirants a la de la fase de concurs, el tribunal qualificador publicarà la relació d'aprovats per orde de puntuació, elevant a l'Alcaldia Presidència la proposta de nomenament pertinent.
  
2. A l'alcalde president li correspon el nomenament dels aspirants proposats.
  
3. La resolució del tribunal vincularà l'administració sense perjuí que esta, de conformitat amb la legislació vigent, puga procedir a la seua revisió.
  
4. Els aspirants proposats presentaran en el Departament de Personal de l'Ajuntament, en el termini de 20 dies hàbils a partir del següent al dia en què es faça pública la proposta, els documents que acrediten complir els requisits exigits en la base segona.
  
5. Els aspirants proposats, al tindre la condició de funcionaris públics estaran exempts de justificar documentalment les condicions i requisits ja demostrats per a obtindre l'anterior nomenament.
  
6. Els qui, en el termini assenyalat en l'apartat anterior i excepte casos de força major, no presenten la documentació no podran ser nomenats, quedant anul·lades totes les actuacions del tribunal sobre això i això sense perjuí de les responsabilitats que puguen derivar-se per falsedat en la seua instància.
  
Novena. Del nomenament
  
Complits els tràmits assenyalats, es procedirà al nomenament dels aspirants proposats, que hauran de prendre possessió en un termini no superior a un mes comptat a partir del següent a aquell en què els siga notificada la proposta de nomenament.
  
Deu. De les incidències
  
El tribunal queda autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el que no disposen les presents bases.
  
Onze. De la normativa aplicable i recursos
  
La present convocatòria, en el que no disposen les bases, es regirà per la Llei 7/85, de 2 d'abril, Reguladora de les Bases de Règim Local, el Reial Decret Legislatiu 781/86, de 18 d'abril, pel qual s'aprova el text refós de les disposicions legals vigents en matèria de règim local; la Llei 30/84, de 2 d'agost, de Mesures per a la Reforma de la Funció Pública; el Reial Decret 364/95, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat; la Llei 13/82, de 7 d'abril, d'Integració Social dels Minusvàlids; el Reial Decret 896/91, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local; el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Decret 33/99, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.
  
ANNEX I
  
Tema 1. La Constitució Espanyola de 1978. Principis generals. Drets i deures fonamentals.
  
Tema 2. Classes de lleis. Lleis estatals i autonòmiques. Jerarquia normativa i principi de competència.
  
Tema 3. La Unió Europea. Institucions fonamentals. Reglaments i directives.
  
Tema 4. El sotmetiment de l'administració al dret.
  
Tema 5. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tema 6. Principis generals de la Llei 30/1992, de 26 de novembre. Els interessats. Drets dels administrats.
  
Tema 7. Els actes administratius. Validesa i eficàcia dels actes administratius.
  
Tema 8. El procediment administratiu. Fases. El silenci administratiu.
  
Tema 9. L'execució dels actes administratius.
  
Tema 10. Els recursos administratius. La revisió d'ofici.
  
Tema 11. La potestat sancionadora.
  
Tema 12. Responsabilitat patrimonial de l'administració pública.
  
Tema 13. El recurs contenciós administratiu. Les parts. Actes impugnables. Procediment general. La sentència i la seua execució. Procediments especials.
  
Tema 14. L'expropiació forçosa. Principis. Subjectes, objecte i causa. Procediment general. Tramitació d'urgència. Garanties jurisdiccionals.
  
Tema 15. Règim local espanyol. Principis constitucionals. L'autonomia local, contingut, abast i límits.
  
Tema 16. Les entitats locals territorials. La província.
  
Tema 17. El municipi. El terme municipal. La població. L'empadronament.
  
Tema 18. L'Estatut del Veí. Informació i participació ciutadana.
  
Tema 19. Competències municipals. Els òrgans municipals. Atribucions dels distints òrgans.
  
Tema 20. Règim de funcionament dels òrgans col·legiats locals. Convocatòria i orde del dia. Requisits de constitució. Votacions. Actes i certificats d'acords.
  
Tema 21. Ordenances i reglaments de les entitats locals. Procediment d'elaboració i aprovació.
  
Tema 22. Els béns de les entitats locals.
  
Tema 23. Personal al servici de l'administració local. La funció pública local. Classes de funcionaris.
  
Tema 24. Drets i deures dels funcionaris públics locals. Incompatibilitats. Règim disciplinari.
  
Tema 25. Els contractes de les administracions públiques. Principis. Actuacions prèvies. Prerrogatives. Classes de contractes.
  
Tema 26. Procediment i formes d'adjudicació. Garanties. Perfeccionament i formalització del contracte. Execució, modificació, cessió i extinció dels contractes.
  
Tema 27. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.
  
Tema 28. El servici públic en l'esfera local. Els modes de gestió dels servicis públics.
  
Tema 29. La legislació urbanística de la Comunitat Valenciana. Plans urbanístics. La competència municipal en matèria urbanística.
  
Tema 30. Classes de sòl. Programes d'actuació integrada. Programes d'actuació aïllada.
  
Tema 31. Intervenció en l'edificació i ús del sòl: ruïna. Ordes d'execució. Llicències. Infraccions urbanístiques.
  
Tema 32. Els pressuposts locals. Principis pressupostaris. Procediment d'aprovació. Contingut. Règim impugnatori.
  
Tema 33. Hisendes locals. Classificació dels ingressos. Les ordenances fiscals.
  
Tema 34. La despesa pública local. Les fases de la despesa. Execució del pressupost. Liquidació. Comptabilitat i rendició de comptes. Control i fiscalització.
  
Tema 35. Tresoreria. La recaptació dels drets de la hisenda local.
  
Diligència: per a fer constar que les presents bases han sigut aprovades per la Comissió de Govern de l'Ajuntament de Godella en sessió celebrada el 6 de març de 2003.